|  |
| --- |
| НАЦРТ ПЛАНА УПРАВЉАЊА ОТПАДОМ ОПШТИНЕ ЖАГУБИЦА 2025-2035 |
| Новембар, 2024 |
|  |
|  |



[******](#_Toc182487158)

Садржај

[У изради Локалног плана управљања отпадом општине Жагубица (2025-2035) техничку подршку је пружио Програм ПРО- Локално управљање за људе и природу, а партнер који је пружио стручну подршку и помоћ у изради Локалног плана је Регионална развојна агенција ,,Браничево-Подунавље“ из Пожаревца. 2](#_Toc182487159)

[***I ОСНОВА-ПОСТОЈЕЋЕ СТАЊЕ И ОКВИР ЗА ИЗРАДУ ЛПУО*** 3](#_Toc182487160)

[1.ПОРУКА ГРАЂАНКАМА И ГРАЂАНИМА 3](#_Toc182487161)

[2.Увод 4](#_Toc182487162)

[2. Подаци о општини 5](#_Toc182487163)

[2.1 Општи подаци 5](#_Toc182487164)

[2.2 Концепција локалног система управљања отпадом 6](#_Toc182487165)

[3. Законодавни оквир 7](#_Toc182487166)

[3.1. Национално законодавство 7](#_Toc182487167)

[3.2. Локална регулатива 8](#_Toc182487168)

[3.3. EУ законодавство у области управљања отпадом 9](#_Toc182487169)

[4. Стање у области управљања отпадом на територији општине 10](#_Toc182487170)

[4.1 Врсте, количине и састав отпада 10](#_Toc182487171)

[4.2 Опрема и механизација 11](#_Toc182487172)

[4.3 Активности сакупљања отпада 12](#_Toc182487173)

[4.4 Цене и трошкови услуга 13](#_Toc182487174)

[4.5 Рециклажа отпада 14](#_Toc182487175)

[4.6 Депонија и дивље депоније 14](#_Toc182487176)

[5. Институционални оквир, одговорности и принцип управљања отпадом 16](#_Toc182487177)

[**II ПРЕДМЕТ, ЦИЉЕВИ И АКЦИОНИ ПЛАН УПРАВЉАЊА ОТПАДОМ** 17](#_Toc182487178)

[6. Предмет, визија, циљеви и мере 17](#_Toc182487179)

[7. Финансијски оквир ЛПУО 18](#_Toc182487180)

[8. Акциони план управљања отпадом 2025-2028. 20](#_Toc182487181)

[**III ПРОЦЕС ПЛАНИРАЊА** 24](#_Toc182487182)

[9. Процес планирања 24](#_Toc182487183)

[10. Анализа заинтересованих страна 24](#_Toc182487184)

[11. Родна равноправност и комуникација 27](#_Toc182487185)

[12. Доношење одлука, имплементација и мониторинг 27](#_Toc182487186)

[13. Општа запажања и предлози 28](#_Toc182487187)

[14. Листа скраћеница 29](#_Toc182487188)

[**IV ПРИЛОЗИ** 29](#_Toc182487189)

# ***I ОСНОВА-ПОСТОЈЕЋЕ СТАЊЕ И ОКВИР ЗА ИЗРАДУ ЛПУО***

## ПОРУКА ГРАЂАНКАМА И ГРАЂАНИМА

*Полазећи од чињенице да је постављање јасних циљева и добро планирање у основи сваког успешно обављеног посла, приступили смо изради Локалног плана управљања отпадом као дугорочног документа развојног планирања, који у складу са визијом којој тежимо, у периоду од 2025.до 2035.године препознаје потребе наше локалне заједнице и дефинише правце у којима треба да усмеравамо будуће активности.*

*Општину Жагубица карактерише богатство природних ресурса. Шуме, биодиверзитет, ливаде, планински пашњаци и незагађени речни токови су само неки ресурси по којима је општина Жагубица препозната у Србији. Међутим, неки од ових ресурса се суочавају са потенцијалним опасностима од загађења, док се поједини ресурси неконтролисано користе. Општина Жагубица ће због тога у наредном периоду предузети низ активности у циљу очувања, заштите и рационалног коришћења природних ресурса. У том циљу ће се радити и на унапређењу прикупљања, одлагања и транспорта комуналног отпада, одређивање локације за одлагање грађевинског и електронског отпада са територије наше Општине. У испуњењу овог планског циља веома је битно активно учешће становништва, тако да је један од циљева у наредном периоду и подизање нивоа еколошке свести и знања из области заштите животне средине како би се и становништво активно укључило у процес очувања природних ресурса.*

*Полазећи од чињенице да се становништво наше општине претежно бави пољопривредом, најважнији пољопривредни сектор је сточарство. Под сточарском производњом се у Жагубици првенствено подразумева говедарство и овчарство. Огромне пашне и ливадске површине представљају огроман потенцијал за развој сточарства. Највећи пашњаци се налазе на обронцима Хомољских и Горњачких планина као и на планини Бељаници. Овде се још увек могу видети катуни и бачије, старинска сточарска станишта која су и дан данас у употреби.*

*Наша визија се темељи на елеминисању негативног утицаја отпада свих врста на животну средину и здравље људи на територији општине Жагубица успостављањем одрживог интегрисаног система управљања отпадом, зарад стварања здравијег окружења које ћемо оставити будућим генерацијама.*

*Председник општине Жагубица*

*Сафет Павловић*

# Увод

Локални план управљања отпадом је законска обавеза сваке локалне самоуправе према члану 13. Закона о управљању отпадом („Службени гласник РС” бр. 36/09, 88/10,14/16 и 95/18 др. закон и 35/2023), документ којим се дефинишу циљеви управљања отпадом на територији општине Жагубица за период 2025-2035. године.

Циљ израде Локалног плана управљања отпадом је успостављање целовитог система управљања отпадом, контрола и смањивање штетних утицаја отпада на околину, обезбеди услове за одрживо управљање отпадом, разматра потребе за институционалним јачањем, едукацијом и развојем свести у локалној заједници и одређује основну орјентацију управљања отпадом на територији општине Жагубица за наредни период.

Документ дефинише предуслове за одрживи интегрисани систем управљања отпадом за дугорочни период од 10 година, уз могућност да се у току његове реализације могу вршити промене у складу са измењеним условима те уз уважавање временских и економских ограничења.

Локални план управљања отпадом представља документ који обухвата приказ тренутног стања у области управљања отпадом добијен анализом постојећих капацитета за управљање отпадом, а на основу чега су размотрене потребе за унапређење истих. Поред приказа тренутног стања и потреба, Локални план управљања отпадом дефинише приоритете, циљеве и мере за унапређење управљања отпадом на територији општине Жагубица.

Локални план управљања отпадом је у складу са Планом развоја општине Жагубица као и са Националном стратегијом управљања отпадом Републике Србије, Законом о управљању отпадом , ЕУ стандардима и законским мерама у овој области.

План управљања отпадом израђен је заједничким радом радне групе, кроз стручну подршку и помоћ Регионалне развојне агенције „Браничево-Подунавље“, заинтересованих страна, и техничку подршку програма ПРО –Локално управљање за људе и природу, који се односи на унапређење управљања заштитом животне средине. Активности које су спроведене током израде документа су: прикупљање неопходних информација за израду нацрта документа, организација састанака радних група, као и састанака са партнерима и консултантом програма, кроз партиципативни приступ у изради документа, спроведене су неформалне консултације са заинтересованим странама у вези укључивања у процес израде Локалног плана управљања отпадом, а такође су спроведене и анкете за привредне субјекте.

# 2. Подаци о општини

# 2.1 Општи подаци

Жагубица је општина смештена у Хомољским планинама и налази се у југоисточном делу Браничевског округа и источном делу Србије на 170 километара југоисточно од Београда и 83 километара од Пожаревца. Територија општине има облик развученог правоугаоника, дужине око 35 км и ширине око 26 км. У тим оквирима захвата површину од 760 км².

Територијално припада Браничевском округу и граничи се са општинама Петровац, Бор, Мајданпек, Деспотовац и Кучево.

Општина Жагубица у свом највећем делу припада брдско-планинским подручјима, са постојањем две израженије котлине. Надморска висина се због тога у општини креће у широком распону од 220-1.339 м.

Разноврсни облици рељефа општине - котлински, брдски и планински, сложена геолошка подлога, хидрографија и клима условили су одговарајућу структуру и богатство природних ресурса.

На површини од 760км2 у 18 насеља и 15 месних заједница живи 9.712 становника. Са 13 становника/км2 општина Жагубица спада у ред најређе насељених општина не само у Браничевском округу већ у целој Србији.

У Жагубици има 3.760 домаћинстава, а просечно домаћинство има 2,58 чланова. По величини домаћинстава, општина Жагубица је слична другим општинама у Браничевском округу (2,66) и Србији (2,55).

Жагубица је мултиетничка средина у којој већински живе Срби (7.487 становника) и Власи (1.504 становника).

Општина припада IV групи по развијености и припада девастираном подручју. Просечна нето зарада у општини Жагубица за 2023. годину је износила 68.086 динара што је међу мањим просеком зарада у Браничевском округу и само 79% просека Републике Србије.

Број активних привредних друштава у општини Жагубица смањен је у 2023. години у односу на 2020. годину са 93 на 86, док се број предузетника у 2023.г повећао и износи 284, у односу на 2020.г. где је било 261 активних предузетника.

# 2.2 Концепција локалног система управљања отпадом

Тренутни концепт управљањем отпадом у општини функционише по принципу јавно-приватног партнерства и заснива се на систему примарне сепарације.

Депоновање сакупљаног отпада врши се на санитарној депонији која заузима површину од 21ха 93а и налази се на територији општине Лапово. Компанија ФЦЦ ЕКО огранак у Лапову руководи новоизграђеном депонијом.

Да би општина Жагубица преко постојећег ЈКП-а „Белосавац“ Жагубица могла да организује комуналну делатност сакупљања и транспорта комуналног отпада са подручја општине Жагубица, поред чињенице да општина нема санитарну депонију, потребно је обезбедити:

\* Возила адекватне намене и запремине;

\* Контејнере запремине 1,1 м3;

\* Контејнере запремине 5м³ и/или 7м³;

\* Канте запремине 120 и/или 240 литара;

Број оптимално потребних возила и адекватних контејнера и канти одређује се према техничким особинама возила и посуда за сакупљање отпада с једне стране и броја домаћинстава/чланова домаћиснтава у насељима, с друге стране, као и за транспорт сакупљеног комуналног отпада на овлашћену санитарну депонију, а према следећим параметрима:

• једно возило запремине 15 м3 може да прими отпад прикупљен у 40 контејенра од 1,1 м3;

• једно возило запремине 15 м3 може да прими отпад прикупљен у 250 канти запремине 80 литара, или у 165 канти запремине 120 литара, или у 85 канти запремине 240 литара;

• контејенр запремине 1,1 м3 је довољан да 12 домаћинстава са три члана, да седам дана одлажу отпад;

Општина Жагубица, по уговору о давању концесије ради обављања комуналне делатности сакупљања и транспорта комуналног отпада из 2015.године., даје приватном партнеру ексклузивно право на вршење комуналне делатности на својој територији и прати извршавање уговорних обавеза и реагује водећи рачуна о интересу корисника. Такође, општина Жагубица пружа помоћ Партнеру за прикупљање података о броју домаћинстава, боју чланова домаћинстава, правнм лицима и предузетницима, јавним установама и другим релевантним корисницима и пружа подршку у прибављању неопходних дозвола и сагласности које су у надлежности општине а које су потребне ради извршавања обавеза Приватног партнера.

# 3. Законодавни оквир

# 3.1. Национално законодавство

Полазиште за израду Плана управљања отпадом свакако представља ***Закон о управљању отпадом*** (Сл.г.РС бр.36/2009, 88/2010, 14/2016, 95/2018 и и 35/2023) који одређује врсте и класификацију отпада; планирање управљања отпадом; субјекти управљања отпадом; одговорности и обавезе у управљању отпадом; организовање управљања отпадом; управљање посебним токовима отпада; услови и поступак издавања дозвола; прекогранично кретање отпада; извештавање о отпаду и база података; финансирање управљања отпадом; надзор, као и друга питања од значаја за управљање отпадом.

* ***Закон о заштити животне средине*** ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС, 14/2016, 76/2018, 95/2018 - др. закон и 95/2018 - др. закон) уређује интегрални систем заштите животне средине којим се обезбеђује остваривање права човека на живот и развој у здравој животној средини и уравнотежен однос привредног развоја и животне средине у Републици Србији.
* ***Закон о комуналним делатностима*** ("Сл. гласник РС", бр. 88/2011, 104/2016 и 95/2018) којим се одређују комуналне делатности и уређују општи услови и начин њиховог обављања.
* ***Закон о амбалажи и амбалажном отпаду*** ("Сл. гласник РС", бр. 36/2009 и 95/2018 - др. закон)- Овим законом уређују се услови заштите животне средине које амбалажа мора да испуњава за стављање у промет, управљање амбалажом и амбалажним отпадом, извештавање о амбалажи и амбалажном отпаду, економски инструменти, као и друга питања од значаја за управљање амбалажом и амбалажним отпадом.
* ***Закон о интегрисаном спречавању и контроли загађивања животне средине*** ("Сл. гласник РС", бр. 135/2004, 25/2015 и 109/2021) - уређују се услови и поступак издавања интегрисане дозволе за постројења и активности која могу имати негативне утицаје на здравље људи, животну средину или материјална добра, врсте активности и постројења, надзор и друга питања од значаја за спречавање и контролу загађивања животне средине.
* ***Закон о заштити природе*** ("Сл. гласник РС", бр. 36/2009, 88/2010, 91/2010 - испр., 14/2016, 95/2018 - др. закон и 71/2021) уређује се заштита и очување природе, биолошке, геолошке и предеоне разноврсности као дела животне средине.
* ***Закон о јавно-приватном партнерству и концесијама*** ("Сл. гласник РС", бр. 88/2011, 15/2016 и 104/2016) уређују се: услови и начин израде, предлагања и одобравања пројеката јавно-приватног партнерства; одређују субјекти надлежни, односно овлашћени за предлагање и реализацију пројеката јавно-приватног партнерства; права и обавезе јавних и приватних партнера; облик и садржина уговора о јавно-приватном партнерству са или без елемената концесије и правна заштита у поступцима доделе јавних уговора; услови и начин давања концесије, предмет концесије, субјекти надлежни, односно овлашћени за поступак давања концесије, престанак концесије; заштита права учесника у поступцима доделе јавних уговора; оснивање, положај и надлежност Комисије за јавно приватно партнерство, као и друга питања од значаја за јавно-приватно партнерство, са или без елемената концесије, односно за концесију.
* ***Закон о локалној самоуправи*** ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) уређују се јединице локалне самоуправе, критеријуми за њихово оснивање, надлежности, органи, надзор над њиховим актима и радом, заштита локалне самоуправе и друга питања од значаја за остваривање права и дужности јединица локалне самоуправе.
* ***Закон о планирању и изградњи*** ('Сл. гласник РС', бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023) уређује се: услови и начин уређења простора, уређивање и коришћење грађевинског земљишта и изградња објеката; вршење надзора над применом одредаба овог закона и инспекцијски надзор; друга питања од значаја за уређење простора, уређивање и коришћење грађевинског земљишта и за изградњу објеката, као и други релевантни закони из различитих области.

# 3.2. Локална регулатива

Управљање отпадом на територији општине Жагубица регулисано је Уговором о давању концесије ради обављања комуналне делатности сакупљања и транспорта комуналног отпада између општине Жагубица и ФЦЦ Лапово бр.015/015 од 30.01.2015.године. Такође, Одлуком о изради локалног плана управљања отпадом ( бр. I -01-020-923/2024 од 29.07.2024.године. приступило се изради Плана где су детаљније разрађени елементи транспорта и складиштења отпада као и смернице и предлози за унапређење у области управљања чврстим отпадом.

Актуелни План развоја општине Жагубица 2021-2031 препознаје област управљања отпадом кроз приоритет 4: Заштита животне средине и одрживо управљање природним ресурсима: Одрживо коришћење природних ресурса ради омогућавања квалитетнијег живота становништва и динамичног привредног развоја општине, а детаљније кроз општи циљ 4.3. Регулисање и унапређење прикупљања, одлагања и транспорта комуналног отпада са територије општине Жагубица и посебне циљеве: Санирање и рекултивација сметлишта; и Обухват свих насеља са прикупљањем комуналног отпада.

Постојећи просторни и урбанистички планови општине Жагубица: Просторни план општине Жагубица, Планови генералне регулације за насеља Жагубица, Лазница, Крепољин, Суви До, Осаница и Планови детаљне регулације за више локација на територији општине Жагубица.

Постојећа планска стратешка документа општине Жагубица: План развоја општине Жагубица 2021 - 2031, Стратегија одрживог развоја општине Жагубица 2015 - 2024, Стратегија развоја социјалне заштите општине Жагубица 2023 - 2028.

Постојећа регионална планска документа: План развоја области Браничево – Подунавље 2024 – 2033 и Програм развоја туризма области Браничево – Подунавље 2024 – 2033.

# 3.3. EУ законодавство у области управљања отпадом

- Директива 2008/98/ЕС Европског Парламента и Савета о отпаду обезбеђује општи оквир услова за управљање отпадом и поставља дефиниције за упправљање отпадом за ЕУ.

- Директива 2018/851 ЕУ о измени директиве 2008/98/ЕС о отпаду представља измену Оквирне директиве о отпаду у складу са раније прописаном хијерархијом управљања отпадом. Кључни захтеви које је прописала ова директива су у погледу одређивања специфичних циљева које треба достићи на нивоу ЕУ

- Директива 2008/98/ЕС је прописала циљеве за припрему за поновно искоришћење и рециклажу неопасног грађевинског отпада

- Директива 94/62/EC o амбалажи и амбалажном отпаду допуњена директивом EУ 2018/852

- COM/2015/0614; измењен COM(2018)28 поставља мере како би се стимулисао прелазак на циркуларну економију у ЕУ. Кроз Акциони план промовише повећање рециклаже и поновне употребе.

# 4. Стање у области управљања отпадом на територији општине

# 4.1 Врсте, количине и састав отпада

Стварање отпада се знатно разликује како на нивоу округа тако и на микроплану тј. на нивоу општине, превасходно због тога што на стварање комуналног отпада утиче више фактора као што су животни стандард, потрошња, индустријски развој, начин живота, социјално окружење и др. С обзиром на велику разуђеност општине и насеља у њој стварање отпада и количине су неуједначене, стога је узета у разматрање укупна количина отпада на годишњем нивоу, узимајући у обзир да се отпад редовно сакупља у свим насељима. Подаци о количини и морфолошком саставу отпада, као и процена за наредни период добијени су oд ЈЛС и оператера.

*Табела бр. 1:**Количине комуналног отпада који се годишње произведе у Жагубици и пројекција за наредну годину*

|  |  |
| --- | --- |
| ***Број становника*** | ***Количина произведеног отпада 2023., t*** |
| **9.712** | **2.250 t** |

Према извештају Агенције за заштиту животне средине и Програма управљања отпадом у РС за период 2022-2031.године у 2022.г. просечна годишња количина по становнику (т) износила је 0,43 што је изнад просека за Жагубицу. Овде треба узети у обзир више фактора горе наведених који утичу на генерисање отпада у специфичној средини, а нарочито степен развијености, индустријски развој и велику просечну старост становништва у насељима која су веома удаљена те имајући ово у виду у даљој анализи потребној за планирање начина управљања отпадом треба број и структуру становништва као и велику разуђеност узети као битан критеријум.

Морфолошки састав показује да је 32% отпада има потенцијала за неки вид рециклаже тј. поновне употребе, док отпад органског порекла има потенцијала за даље истраживање у смислу његове употребне вредности (компост, исхрана животиња и сл.)

# 4.2 Опрема и механизација

Оператер врши сакупљање комуналног отпада на територији општине Жагубица по свим насељима. ФЦЦ Еко обавља комуналну услугу, сакупљања, транспорта и депоновања отпада физичким и правним лицима. Општина нема одговарајућу локацију за депонију, па се комунални отпад одвози једном недељно на санитарну депонију у Лапову.

Извршилац услуге поседује специјализована моторна возила за транспорт комуналног отпада којима управљају оспособљени кадрови у довољном броју и отпад се одлаже на локацију која се налази у Лапову, улица Краљице Марије бб, к.п.бр. 666.

Типске посуде се деле у зависности од њене запремине и то: 120л, 240л, 1,1м3 и 35м3.

Укупан број посуда од 120л на територији општине Жагубица износи 2662.

Укупан број посуда од 240л на територији општине Жагубица износи 155.

Укупан број посуда од 1,1м3 на територији општине Жагубица износи 355.

Укупан број посуда од 35м3 на територији општине Жагубица износи 4.

ФЦЦ Еко је обезбедио довољан број теретних моторних возила која испуњавају спецификацију за функционалност обављања делатности, и то два камиона смећара капацитета 16м3 и два специјална камиона (хооклоадер) капацитета до 35м3.

Према досадашњем искуству и анализи, тренутни капацитети што се тиче опреме и механизације задовољавају тренутне потребе сакупљања и одвожења отпада на територији општине Жагубица.

# 4.3 Активности сакупљања отпада

Оператер обавља комуналну услугу, сакупљање и транспорт отпада на територији општине Жагубица у складу са Распоредом и то следећим данима: понедељак – петак.Сва насеља су покривена услугом.

Сакупљање и транспорт комуналног отпада врши се:

- сваког другог понедељка у месним заједницама: Близнак, Медвеђица, Крупаја, Милановац;

- сваког другог уторка у месним заједницама: Сиге, Јошаница, Крепољин I део;

- свакe друге среде у месној заједници: Крепољин;

- сваког другог петка у месној заједници: Осаница;

- сваког другог понедељка у месним заједницама: Суви До, Изварица, Рибаре;

- сваког другог уторка у месним заједницама: Лазница I део, Селиште, Милатовац;

- свакe друге среде у месним заједницама: Лазница II део;

- сваког другог четрвтка у месној заједници: Вуковац;

- сваког другог петка у месној заједници: Милатовац поље.

Oпштина Жагубица I део - сваког четвртка.

Општина Жагубица II део - сваког петка.

Сакупљање и транспорт отпада из свих месних заједница и општине Жагубице, оператер обавља у првој смени у периоду од 07.00 до 15.00 часова.

Детаљнији План сакупљања комуналног отпада на територији општине Жагубица по насељима дат је у Прилогу бр. 3 Плана.

Последњих година, иако се отпад одвози по плану, показало се да фреквенција одвоза није задовољавајућа у свим сегментима те је треба размотрити и усладити са уоченим недостацима и новонасталим потребама. Нарочито треба узети у обзир чешћи одвоз отпада у зонама инустријске експанзије и туристичких дестинација и евентуално смањење фреквенције у удаљеним слабо насељеним местима.

# 4.4 Цене и трошкови услуга

Одношење целокупног сакупљеног комуналног отпада са територије општине Жагубица на овлашћену санитарну депонију у Лапову, по Уговору бр.015/015 од 30.01.2015. врши оператер ФЦЦ Еко д.о.о. Београд, а плаћа општина Жагубица из буџета у износу од 13.596.570,00 РСД без ПДВ-а, односно 14.956.222,50 РСД са ПДВ-ом, на годишњем нивоу.

*Табела бр. 3: Тренутне цене услуга*

|  |  |  |  |
| --- | --- | --- | --- |
| ***Опис услуге*** | ***Цена*** | ***Ко наплаћује услугу*** | ***Слива се у буџет општине*** |
| За сакупљање, одвожење и одлагање отпада за становништво | 605,00 РСД без ПДВ-а/  по домаћинству, канта 120L | ФЦЦ Еко д.о.о. Београд | Не, Приход оператера |
| За сакупљање, одвожење и одлагање отпада за привреду | 32,00 РСД без ПДВ-а / по м2 изграђеног пословног простора месечно | ФЦЦ Еко д.о.о. Београд | Не, Приход оператера |
| За сакупљање, одвожење и одлагање отпада за привреду преко 300 м2 изграђеног пословног простора | 2.075,00 РСД без ПДВ-а / по м3 однешеног смећа месечно | ФЦЦ Еко д.о.о. Београд | Не, Приход оператера |
| За сакупљање, одвожење и одлагање отпада за институције | 6.633,00 РСД без ПДВ-а / месечно, канта 1.100L | ФЦЦ Еко д.о.о. Београд | Не, Приход оператера |
| За чишћење кишних канала поред јавних површина по насељима општине Жагубица | 200 РСД/ по дужном метру | ЈКП „Белосавац“ Жагубица | Не, услуге се плаћају из Буџета општине Жагубица |
| За одржавање и чишћење јавних површина и улица по насељима општине Жагубица | 0,80 РСД / по м2 месечно | ЈКП „Белосавац“ Жагубица | Не, услуге се плаћају из Буџета општине Жагубица |

Уговором о ЈПП за наредни период предвиђено је ревидирање врсте и цене услуга што је узроковано уоченим недостацима и потребама у претходном периоду. Новим уговором неопходно је дефинисати јасне полазне параметре за дефинисање и корекцију цена услуга (повећање или смањење цена) током трајања уговора.

У општини Жагубица тарифе за услуге управљања отпадом су фиксне и наплаћују се месечно.

# 4.5 Рециклажа отпада

Тренутни концепт ЈПП-а и Управљања отпадом на територији општине Жагубица не подразумева рециклажу сакупљеног отпада нити се врши третман отпада. Кроз будућу анализу потреба за сировинама и количина потенцијалног рециклажног отпада предвиђено је да, уколико се процена покаже исплативом, ЈЛС у сарадњи са привредом и комуналним предузећем успостави сакупљање рециклажног отпада на извору, углавном ПЕТ амбалаже, картона и метала.

# 4.6 Депонија и дивље депоније

Комунални отпад са подручја општине Жагубица се одвози на регионалну комунално-санитарну депонију "Врбак" Лапово (Општина Лапово), која се налази на катастарској парцели 666 КО Лапово, на адреси Краљице Марије бб. Површина комплекса земљишта износи око 21,06 ха, односно 210.645 м2. Општина Лапово се налази у централној Србији, у северо западном делу шумадијског округа коме административно припада.

Погодности изабране локације за депонију ,,Врбак“ у односу на остале су: добра саобраћајна повезаност, западна граница предметног комплекса тангира локални пут Лапово-Свилајнац, који представља везу магистралног пута М4 (северно од локације, на око 2,5 km) са регионалним путем R214 (заједно од локације, на око 3 km), повољан положај у односу на свих шест општина (уједначена удаљеност за већи број општина), велика удаљеност насеља и осетљивих садржаја, повољни микроклиматски чиниоци.

У близини локације нема заштићених природних добара, као ни добра са посебним природним вредностима предложеним за заштиту флоре и фауне, нити добра која су део историјске и културне баштине. Такође, у близини нема здравствених и спортских центара. Предметну локацију окружује пољопривредно земљиште. Локација се налази изван урбане, индустријске и туристичке зоне, на удаљености око 6 km низводно од изворишта водоснабдевања - изворишта ,,Скела“ са црпном станицом на изворишту ,,Гаревина“. Редовним радом депоније није угрожена зона санитарне заштите изворишта водоснабдевања. У непосредном окружењу нема стамбених објеката, односно зона становања. Комунално санитарна депонија ,,Врбак“ у Лапову гради се и ради по фазама. Нови сектори се граде постепено, пре него што се тренутно активни сектори попуне или су близу потпуне попуњености. Први корак при преузимању отпада је провера документације, провера порекла отпада и тежине отпада методом мерења на колској ваги. Камион се празни у радним зонама на телу депоније које се дефинишу свакодневно. Након истовара отпада врши се његово распростирање и компактирање радним машинама, булдожером и компактором. На крају сваког дана радна зона се прекрива слојем земље или грађевинског материјала. Возило које транспортује отпад мора бити претходно најављено у складу са интерним процедурама минимум 48 сати пре доласка како би се на локацији обезбедили адекватни услови.

*Табела бр.4 Локације дивљих депонија на територији општине Жагубица*

|  |  |  |  |  |  |  |
| --- | --- | --- | --- | --- | --- | --- |
| **Р.бр.** | **Назив насељеног места** | | **Површина(м2)** | | **Процењена колична отпада ( т)** | |
|
| 1. | Изварица | | 150 | | 2 | |
| 2. | Јошаница | | 100 | | 3 | |
| 3. | Лазница | | 100 | | 2 | |
| 4. | Лазница | | 200 | | 4 | |
| 5. | Лазница | | 150 | | 3 | |
| 6. | Милатовац | | 50 | | 1 | |
| 7. | Осаница | | 100 | | 2 | |
| 8. | Рибаре | | 200 | | 3 | |
| 9. | Суви До | | 100 | | 1 | |
| 10. | Вуковац | 100 | | 1 | |
| 11. | Жагубица | 300 | | 3 | |
| 12. | Жагубица | 1200 | | 20000 | |
| 13. | Жагубица | 200 | | 2 | |

Што се тиче дивљих депонија, на територији општине регистровано је 13 дивљих депонија укупне површине 2.950 м2. Ове депоније међусобно су удаљене што је и својствено типу општине велике разуђености и поред тога представљају опасност за локално становништво и животну средину. Постојеће дивље депоније због теже приступачности и терена на ком се налазе отежавају надлежном предузећу и службама њихово уклањање и санацију, а такође представљају и знатан трошак. Такође, стални проблем је и константно стварање дивљих депонија на различитим локацијама које се не лоцирају благовремено, као и недовољно развијена свест грађана о штетности истих и неадекватно санкционисање загађивача.

# 5. Институционални оквир, одговорности и принцип управљања отпадом

Већина закона и прописа донетих последњих година у области управљања отпадом је усклађна са прописима и законодавством ЕУ. Постојећи прописи, у зависност од врсте својства отпада, уређују област управљања отпадом, док је непотпуна прмена постојећих прописа последица недостатка ефикасних метода за њихово спровођење.

Одговорности и принципе управљања отпадом на националном нивоу обезбеђује Република односно Народна скупштина и Влада, а односи се на доношење закона и подзаконских прописа, обезбеђивање економских инструмената за споровођење управљања отпадом, успостављање дијалога између заинтересованих страна, развијање јавне свести и др. док је локална самоуправа одговорна за сповођење закона, обезбеђивање адекватних услова за управљање отпадом на локалном нивоу.

Надлежни органи и институције за управљање отпадом су Министарство заштите животне средине и друга надлежна министарства, Органи аутономне покрајине Војводине, Агенција за заштиту животне средине, стручне организације за испитивање отпада, а њихова надлежност огледа се у сповођењу политике РС, извршавање закона и подзаконских аката које доноси Скупштина, предлагање и доношење закона, прописа, уредби и осталих аката; предлагање буџета, развојног и просторног плана, примену закона, извршавање закона и других прописа; одлучивање и решавање питања из области за коју су надлежни и др.

У складу са Законом о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021) и Закону о комуналим делатностима ("Сл. гласник РС", бр. 88/2011, 104/2016 и 95/2018) ЈЛС у предметној области уређује услове обављања комуналних делатности, права и обавезе корисника комуналних услуга, обим и квалитет комуналних услуга и начин вршења надзора над обављањем комуналних делатности.

***Институционално јачање локалне самоуправе Општине Жагубица у области заштите животне средине:***

На локалном нивоу, општина Жагубица формирала је стално радно тело - Одбор за заштиту и унапређење животне средине које функционише на следећи начин:

1. Образовање Одбора за заштиту и унапређење животне средине

У складу са члановима 74. и 83. Пословника Скупштине општине Жагубица („Службени гласник општине Жагубица“, број 13/2024), образован је Одбор за заштиту и унапређење животне средине, као стално радно тело Скупштине општине Жагубица.

Одбор за заштиту и унапређење животне средине прати и разматра питања везана за екологију, заштиту и унапређење животне средине, ваздуха, природе и природних добара, заштиту од буке и прати активности на спречавању и отклањању штетних последица које угрожавају животну средину, предлаже Скупштини општине доношење одговарајућих одлука и даје мишљење о предлозима других овлашћених предлагача.

Одбор за заштиту и унапређење животне средине има за циљ да додатно унапреди сва питања из области заштите и унапређења животне средине и одрживог развоја.

2. Потписивање меморандума о сарадњи са организацијама цивилног друштва/медијима

3. Успостављање праксе израде Годишњег извештаја о стању заштите животне средине

4. Успостављање канала за системску комуникацију са грађанима о питањима заштите животне средине (сајт, друштвене мреже…)

План управљања отпадом оштине Жагубица ослања се на ***принцип одрживог развоја*** у смислу смањења количине отпада и ефикасно коришћење ресурса; ***принцип превентиве*** у смислу предвиђања и спечавања нових загађивача који штетно утичу на заштиту животне средине*;* ***принцип економичности*** тј. одабира најоптималнијих решења кроз доношење одлука које штите животну средину и истовремено оптимални утрошак; ***принцип хијерархије*** у управљању отпадом у смислу поштовања редоследа приоритета – 1. Смањење количине отпада на извору, 2. Рециклажа отпада, 3. Прерада отпада и на крају 4. Одлагање отпада депновањем или спаљивањем без утрошка енергије, ако не постоји друго оптимално решење; ***принцип одговорности*** који се односи пре свега на одговорност произвођача отпада, а који је у обавези да брине о смањењу настанка отпада и развоју производа који генеришу рециклажни отпад; ***принцип „ загађивач плаћа***“- односи се на одговоности загађивача који сноси трошкове настале као последица његових активности, тј. трошкове настајања, третмана и одлагања отпада увршћује у цену свог производа;

# **II ПРЕДМЕТ, ЦИЉЕВИ И АКЦИОНИ ПЛАН УПРАВЉАЊА ОТПАДОМ**

# 6. Предмет, визија, циљеви и мере

Предмет израде Плана управљања отпадом на територији општине Жагубица је пре свега дугорочно успостављање одрживог система управљања отпадом.

***Визија:*** Чиста и уређена општина за све њене грађане и посетиоце.

***Општи циљ:*** Развијање одрживог система управљања отпадом у циљу смањења загађења животне средине и деградације простора.

***Специфични циљеви:***

1. ***Поновно искоришћење и рециклажа отпада***

- Успостављање рециклажних места (ПЕТ, алуминијум, картон и папир)

- План и успостаљање система и места за одлагање рециклажног и биоразградивог и

баштенског отпада, отпада у полљопривреди, животињског отпада

2. ***Санација неуређених одлагалишта отпада***

- Затварање и санација 10 дивљих депонија у наредних 8 година

- Спречавање стварања нових дивљих депонија

3. ***Развијање свести о управљању отпадом***

- информисање и обука грађана о начинима сортирања отпада и медијске и интернет кампање

- едукација за школску децу

4. ***Развој инфраструктуре***

- инвестиционо опремање ЈКП Белосавац ( нпр. возила, пресе, контејнери и сл.)

- мапирање локација за складиштење грађевинскг отпада

5. ***Унапређење управљања отпадом на локалном нивоу***

- Јачање административних и институционалних капацитета

- Укључивање грађана у процес креирања политика и планова управљања отпадом, уз промоцију принципа и предности циркуларне економије.

# 7. Финансијски оквир ЛПУО

Планирани финансијски оквир за имплементацију Плана подељен је на терет корисника услуга, државног буџета, општинског буџета, наменских средстава за животну средину и донација. У наредном периоду потребно је обезбедити механизме финансирања на следећи начин:

* Средства републичког буџета додељена ресорним министарствима;
* Општински буџет -директно финансирање из општинског буџета и уколико се процени као оптимално кредити за обезбеђивање додатних средстава превасходно за инфраструктурне пројекте;
* Наменска средства - наменски фондови који прикупљају приходе од накнада за загађивање;
* Средства комуналног предузећа – кроз инвестициона улагања;
* Донације – финансијска и техничка помоћ ЕУ и билатералних програма помоћи (ИНТЕРРЕГ, ГИЗ, УСАИД и др.)

# 8. Акциони план управљања отпадом 2025-2028.

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Специфични циљ: Поновно искоришћење и рециклажа отпада** | | | | | | | |
| **1.1 Мера: Анализа потреба и могућности за успостављање рециклажних места (ПЕТ, алуминијум, картон и папир) и места за биоразградиви отпад** | | | | | | | |
| Активност | Индикатор | Предвиђено време имплемрнтације | Оквирна вредност | Извор финансирања | | | Одговорно лице за имплементацију |
| Израда анализе о количинама рециклажног материјала | Документ-израђена анализа | 2025-анализа | 30.000 РСД | ЈКП-Пружалац услуга сакупљања, транспорта и депоновања комуналног отпада са подручја општине Жагубица | | | Општинска управа Жагубица |
| Израда плана и анализа могућности за успостаљање система и места за одлагање рециклажног и биоразградивог и баштенског отпада, отпада у полљопривреди, животињског отпада | Документ-израђен План | 2026 -План | 350.000 РСД | Буџет општине/донаторска средства | | | Општинско веће општине Жагубица и ЈКП-Пружалац услуга сакупљања, транспорта и депоновања комуналног отпада са подручја општине Жагубица |
| 1. **Специфични циљ:Санација неуређених одлагалишта отпада** | | | | | | | |
| * 1. **Мера: Затварање и санација 4 дивље депоније у нареднe 2 годинe** | | | | | | | |
| -Израђен план приоритетних локација дивљих депонија  -Ангажовање механизације и људских ресурса | -средства у буџету у одлуци о буџету  -израђен и усвојен План уклањања дивљих депонија са дефинисаним локацијама  -број затворених дивљих депонија  -Извештај, фотографије | 2025- План  2025- 2 дивље депоније  2026 -2 дивље депоније | 20.000 РСД  2025: 250.000 РСД  2026: 250.000 РСД | Буџет општине  Буџет општине | | | Општинска управа у сарадњи са ЈКП Белосавац  Општинска управа у сарадњи са ЈКП Белосавац |
| **2.2 Мера: Спречавање стварања нових дивљих депонија** | | | | | | | |
| * Информисање и едукација грађана о штетности и ризицима које носе дивље депоније | - 4 едукативне радионице по месним заједницама и школама  -штампани инфо материјал | 2025-2027 | 100.000 РСД | Буџет општине | | | Општинска управа, ЈКП Белосавац, НВО сектор |
| **3. Специфични циљ: Развијање свести о управљању отпадом** | | | | | | | |
| **3.1 Meра: Подизање свести грађана о начинима сортирања отпада и штетном утицају дивљих депонија и медијске и интернет кампање** | | | | | | | |
| Информисање и едукација грађана о начинима сортирања отпада и штетном утицају диљих депонија | Минимум 3 едукативне радионице по месним заједницама и школама  -штампани инфо материјал | 2025-2027 | 60.000 РСД | Буџет општине | | | Општинска управа |
| Информисање и подизање свести грађана путем Медијских кампања | 15 објава на локалним медијима и интернету | 2025-2027 | 30.000 РСД | Буџет општине | | | Општинска управа |
| **4. Специфични циљ: Развој инфраструктуре** | | | | | | | |
| **4.1. Инвестиционо опремање ЈКП Белосавац** | | | | | | | |
| Набавка потребне опреме | Документација за набавку | 2025-2027 | По предрачуну за опрему, а након спроведеног поступка јавне набавке | | Буџет општине/донаторска средства и средства ЈКП «Белосавац» Жагубица | | Општинска управа општине Жагубица и ЈКП «Белосавац» Жагубица |
| **4.2. Мапирање локација за складиштње грађевинскг отпада** | | | | | | | |
| Анализа и мапирање локација за складиштње грађевинскг отпада | Извештај, израђена анализа | 2025-2028 | 20.000 РСД | | | Буџет општине/донаторска средства | Општинско веће општине Жагубица и Општинска управа општине Жагубица |
| **5. Специфични циљ: Унапређење управљања отпадом на локалном нивоу** | | | | | | | |
| Унапређени административни и институционални капацитети | Извештај са обука и радионица, листа присутних    -Израђен Акциони план за период 2029-2031 | 2025-2028  2028 | 20.000 РСД  50.000 РСД | | | Буџет општине  Буџет општине | Општинска управа  Општинска управа |
| Укључивање грађана у процес креирања и спровођења политика и планова управљања отпадом, уз промоцију принципа и предности циркуларне економије | Информисано минимум 1000 грађана о начину укључивања, путем медијских објава и кроз едукације. | 2025-2028 | 50.000 РСД | | | Буџет општине | Општинска управа |

# **III ПРОЦЕС ПЛАНИРАЊА**

# 9. Процес планирања

Приликом започињања процеса планирања, општина Жагубица је припремила Одлуку о приступању изради локалног плана управљања отпадом на теритрији општине Жагубица за период 2025-2035.године коју скупштина општине Жагубица доноси на седници одржаној 29.07.2024.г. под рб. I-01-020-923/2024. Такође донета је Одлука о именовању радне групе за управљање комуналнм отпадом у општини Жагубица бр. II-01-352-938/24 дана 15.08.2024.године.Радна група сачињена је од 7 чланова ( 4 жене и 3 мушкарца )који педстављају локалну самоуправу, Јавна предузећа и Јавно комунално предузеће.

План је израђен партиципативним приступом кроз укључивање различитих институција и сектора, а приликом израде водило се рачуна о транспаретности и усклађености за законском регулативом. Подаци неопходни за анализу и израду самог Плана прикупљени су анкетама, упитницима, интервјуима, канцеларијским истраживањем и директним укључивањем надлежних за управљање отпадом на територији општине.

# 10. Анализа заинтересованих страна

Анкетирање је спроведено на репрезентативном узорку привредних субјеката (број) на територији општине Жагубица након чега су изведени следећи закључци:

1. Доминира прерађивачки сектор и рударство, док је сектор туризма у ексапнзији.

2. Привредни субјекти на територији општине нису у потпуности задовољни услугама и ценом ФЦЦ. 60 % сматра да је потребна промена тарифног Система, 100 % сматра да је потребно постављање контејнера на додатне локације, 50 % сматра да је потребно увести контејнере за сортирање / специјални отпад. 100 % анкетираних сматра да је неопходнан чешћи одвоз отпада.

3. Биоразградиви отпад се одлаже са осталим отпадом у контејнере.

4. Рецклажни отпад за који постоји могућност одлаже се унаменске посуде ( ПВЦ амбалажа, картон, лименке, стакло) али не постоји уређен систем рециклаже.

У току израде Плана, Радна група је путем упитника и интервјуа репрезентативног узорка привредних субјеката на територији општине Жагубице прикупила и обрадила следеће податке:

*Табела бр.6 Основни резултати испитивања репрезентатвног узорка*

|  |  |  |  |
| --- | --- | --- | --- |
| Привредни субјект | Величина привредног субјекта | Врста отпада | Основне информације |
| SDS PROPERTY SOLUTIONS DOO BEOGRAD – прерада млека и производња сирева, угоститељство, смештајни капацитети | 600м2/45 запослених/240 посетилаца годишње | Боразградиви, животињски, папир, амбалажа картон, стакло | За сваку врсту отпада постоје закључебни уговори са лиценцираним компанијама које се тиме баве. Отпад се привремено одлаже у канте и контејнере на поседу компаније. Не врши се селекција отпада и не настаје опасни отпад у току рада. Мишљења су да је потребно постављање контејнера на додатне локације и увести контејнере за сортирање, ка и да контејнери треба да буду бољег квалтета. Заинтересовани су за додатно инфомисање/едуацију. |
| INVESTWOOD DOO UO GORNJAK -ресторан | 750 м2/19 запослених/18.000 посетилаца годишње | Биоразградиви отпад, папир, амбалажа и картон | У процесу обављања делатности настаје следећи отпад: картонска амбалажа која се складишти у посебно ограђеном боксу за картанску амбалажу, канте и контејнере и отпадно уље које се складишти у кантама и односи на односи на две недеље, као и остал ситни отпад. Мишљења су да је потребно постављање више контејнера али и много чешће одношње отпада и да је трнутна фреквенција одвоза неадекватна, као и да је цена услуге превисока у односу на услугу која се пружа. Додатно одношење отпада ствара додатни трошак привредном субјекту. Заинтересовани су за додатно инфомисање/едуацију. |
| ЈП ПЕУ “РЕСАВИЦА” Рудник мрког угља “ЈАСЕНОВАЦ” Крепољин – експлоатација угља | Производња је у јами, под објектима је 4290 м2 укупна површина 12 ха 43 ара 51 м2  Од тога одлагалиште јаловине 1 ха 47 ари 53 м2/ 182 стално запослених | Индустријски –отпадно гвожђе 10 т годишње | Индустријски отпад- отпадно гвожђе, одлаже се у привременом складишту. У току рада повремено настаје опасни отпад (отпадна уља -заменом у возилима и машинама, електронски отпад када се расходује рачунарска опрема) и одлаже се у бурад са танкванама. Такође у току рада настаје и биоразградиви отпад - , пиљевина у раду стругаре, не меша се са другим отпадом, могла би да се пакује у вреће. Мишљења су да је потребно чешће одвожење комуналног отпада или повећати број контејнера на погону рудника и дирекцији у Крепољину. Такође потребни су контејнери за стакло и пластику, али пре свега чешће преузимање комуналног отпада. Заинтересовани су за информисање. пожељно је информисање посредством локалних медија- радио и тв |
| Амбалажерка д.о.о. Осаница-производња дрвених елемента за гајбице и производња пелета | 3,36 ха/66 радника | Пластична амбалажа-0,05 т, папирна и картонска амбалажа -0,2 т | Отпад се привремено одлаже у канте. Врши се селекција пластике, папира и картона у наменске посуде. Отпад се одвози два пута месечно што је недовољно-потребно је чешће нпр. Једном недељно. Потребна је промена тарифног система и цена услуге је превисока у односу на пружену услугу |
| Угоститељски објекат са смештајем „Врело“ Жагубица | 1500 м2/26 запослених/21.900 посетилаца годишње | Биоразградиви отпад, амбалажа папир и картон | У процесу обављања делатности насаје отпад- картонске амбалаже које се складиште у посебном боксу, отпадно уље које се ставља у канте које су за то одређене и односи на две недеље и остали ситан отпад који се ставља у контејнере као и биоразградиви отпад који се складишти у посебне канте и такође односи на две недеље. Фреквенција одношења отпада је слаба сходно потребама. Није могуће позвати комуналну службу за одвоз отпада по потреби и привремено складиштење отпада ствара додатне трошкове за привредни субјекат. Потребни су додатни контејнери и чешћи двоз отпада. Потребна је промена тарифног система и цена услуге је превисока за пружену услугу. Свака додатна едукација сматра се корисном. |
| МЗ „Хомољка“ млекара Изварица | 150м2/3 запослена/око 1500 посетилаца годишње | Биоразградиви отпад, пластична амбалажа | Потребан је већи број контејнера и чешћи одвоз отпада-једном недељно ( тренутно је сваке друге недеље што није довољно). Свака едукација је од значаја |

# 11. Родна равноправност и комуникација

Приликом израде Плана управљања отпадом као и приликом формирања радне групе, жене су активни учесници у више од 50 %. Осим што су жене свакако активно укључене у систем одлучивања потребно је мотивисати их за континуирано учешће у процесе доношења одлука и креирање локалних политика.

У току израде Плана, спроведене су консултације са невладиним сектором на територији општине, као и са представницима омладине.

Такође је планирано информисање грађана на различите начине. Радна група ће преко локалних медија и сајта општине информисати јавност о напретку, како израде тако и реаизације Плана. Доступност информација јавности и заинтересованим странама од велике је важности у остваривању циљева дефинисаних овим планом.

# 12. Доношење одлука, имплементација и мониторинг

Општинска радна група за управљање комуналним отпадом на територији општине Жагубица координира активности на изради и имплементацији Локалног плана управљања отпадом на територији општине Жагубица и за свој рад је одговорна Општинском већу општине Жагубица и Скупштини општине Жагубица.

Радна група ће у сврху благовременог реаговања пратити имплементацију Плана, урадиће по потреби анализу реализованих пројеката и ефеката и на основу њих одредити мере неопходне за санирање евентуалних недостатака или одступања од плана реализације

# 13. Општа запажања и предлози

Најефективнија опција за заштиту тј. очување животне средине у области управљања отпадом је примена концепта хијерархије када је то могуће.

Тренутни концепт управљања отпадом ограничен је могућностима за успостављање оваквог система. Наиме ограничавајући услови за ефектан развој система управљања отпадом у Жагубици су :

* Не постоје постављене посебне канте/контејнери за рециклажу
* У близини нема трансфер станица нити могућности за откуп рециклажног материјала
* Не примењује се одвојено сакупљање и рециклажа амбалажног отпада и другог комуналног отпада
* Нема тренутних могућности за систем одвојеног сакупљања отпада укључујући медицински и кућни опасни отпад
* Не постоји систем сакупљања, транспорта, третмана и одлагања опасног отпада
* Тренутни метод третмана комуналног отпада је одлагање уз поравнавање и прекривање инертним материјалом
* Нема тренутног адекватног решења за одлагање грађевинског отпада као једног од главних узрока настајања дивљих депонија
* Потребно решење за одвоз и сакупљање електронског отпада

Ипак кроз програм развијања свести и имплементацију акционог плана могуће је знатно унапредити управљање отпадом на локалу кроз:

* Затварање и рекултивацију дивљих депонија
* Доношење локалних програма подстицаја и обавеза предузећа и физичких лица за смањење количина отпада на извору
* Увођење економских инструмената као подстицајних мера за стимулисање рециклаже
* Подизање свести о заштити животне средине кроз одговорно одлагање и сортирање отпада
* Успостављање система за сакупљање и третман опасног отпада

С обзиром на то да је на 100 % територије организовано сакупљање чврстог комуналног отпада потребно је ревидиратти фреквентност и начин одвожења отпада и прилагодити га потребама корисника, нарочито обратити пажњу на опрему за складиштење и фреквентност и начин одвоза у туристичкој зони и радним зонама.

# 14. Листа скраћеница

ЛС – локална самоуправа

ЈП – Јавно предузеће

ЈКП-јавно комуналн предузеће

ЛПУО – Локални план управљања отпадом

РГ- радна група за израду ЛПУО

ЈПП – јавно-приватно партнерство

# **IV ПРИЛОЗИ**

15. Прилог 1- Заступљеност и категорије отпада- Морфолошка анализа отпада;

16. Прилог 2 - Локације дивљих депонија и

17. Прилог 3 – План сакупљања комуналног отпада са територије општине Жагубица.

*Прилог 3: План сакупљања комуналног отпада са територије општине Жагубица*

|  |
| --- |
| **Тренутни распоред сакупљања и транспорта комуналног отпада по данима на двонедељном нивоу:** |

|  |
| --- |
| **Насеља** |

|  |
| --- |
| **Рута 81 – Близнак , Медвеђица, Крупаја, Милановац**  **Сваког другог понедељка:** |
| 1. **Медвеђица** |
| 2. Улица - Јасеновацка |
| 3. Улица - Перица |
| 4. Улица - Павловица |
| 5. Улица - Близнак |
| 6. Улица - Доња |
| 7. Улица - Горња |
| 8. Улица - Пут За Липовицу |
| 9. Улица - Тобошарски Поток |
| 10. Улица - Влашка |
| 11. Село Близнак – Фармланд Бела Река |
| 12. Улица - Раскрсница |
| 13. **Крупаја** |
| 14. Улица - Црвена Река |
| 15. Улица - Главна |
| 16. Улица - Доњомалска |
| 17. Улица - Школска |
| 18. Улица - Раскрснице |
| 19. Улица - Врелска |
| 20. **Милановац** |
| 21. Улица - Врелски Пут |
| 22. Улица - Катоњски Рт |
| 23. Улица - Кркоњел |
| 24. Улица - Милана Новаковица |
| 25. Улица - Јасеновацки Пут  26. Улица - Бељаничка |
| 27. Улица - Поточка |
| 28. Улица - Магула |
| 29. Улица - Воденичка |
| **Рута 82– Сиге, Крепољин, Јошаница**  **Сваког другог уторка:** |
| 1. **Сиге** |
| 2. Улица - Рударска |
| 3. Улица - Гробљанска |
| 4. Улица - Влашка  5. Улица - Солунска |
| 6. Улица - Јована Шербановића |
| 7. Улица - Бигар |
| 8. Улица - Пољанска |
| 9. **Крепољин** |
| 10. Улица - Светосавска |
| 11. Улица - Влашкопољска |
| 12. **Јошаница** |
| 13. Улица - Љутковац |
| 14. Улица - Пловча |
| 15. Улица - Радовањац |
| 16. Улица - Пескуша |
| 17. Улица - Спасовданска |
| 18. Улица - Главичорци |

|  |
| --- |
| **Рута 83- Крепољин**  **Сваке друге среде:** |
| 1. **Крепољин** |
| 2. Улица - Церетарска |
| 3. Улица - Млавска |
| 4. Улица - Кнеза Лазара |
| 5. Улица - Трговачка |
| 6. Улица - Трг Јасеновачких Рудара |
| 7. Улица - Горњачка |
| 8. Улица - Влашка |
| 9. Улица - Омладинска |
| 10. Улица - Трућ |
| 11. Улица - Влашка |
| 12. Улица - Ђуре Јакшица |
| 13. Улица - Комненска |
| 14. Улица - Врањска |
| 15. Улица - Хомољска |
| 16. Улица - Грчкомалска |
| 17. Улица - Хајдучки Брег |
| 18. Улица - Кнеза Лазара |
| 19. Улица - Воденичка |

|  |
| --- |
| **Рута 84– Жагубица I део**  **Сваког четвртка:** |
| 1. **ЖАГУБИЦА I ДЕО** |
| 2. Улица - Трг Јована Шербановића |
| 3. Улица - Кнез Михајлова |
| 4. Улица - Хомољска |
| 5. Улица - Краљице Марије |
| 6. Улица - Николе Пашића од бр 1-броја 7 |
| 7. Улица - Тиршева |
| 8. Улица - Стевана Синђелића |
| 9. Улица - Цара Душана |
| 10. Улица - Врелска |
| 11. Улица - Краља Милутина |
| 12. Улица - Цара Лазара |
| 13. Улица - Високог Стевана |
| 14. Улица - Николе Тесле |
| 15. Улица - Кајмакчаланска |
| 16. Улица - Станоја Главаша |
| 17. Улица - Карађорђева |
| 18. Улица - Каменичка |
| 19. Улица - Краља Александра |
| 20. Улица - Слободана Пенезића |

|  |
| --- |
| **Рута 85 – Сваког петка - Жагубица II део,**  **Сваког другог петка - Осаница** |
| 1. **Осаница** |
| 1. Улица – Николе Тесле |
| 1. Улица – Светоилиска |
| 1. Улица – Горња Мала |
| 1. Улица – Петровданска |
| 1. Улица – Задружни трг |
| 1. Улица – Адујевска |
| 1. Улица – Светосавска |
| 1. Улица – Доњомалска |
| 1. Улица – Влашка |
| 1. Улица – Стари пут |
| 1. **Жагубица II Део** |
| 1. Улица – Пјотрковска |
| 1. Улица – Милоша Обилића |
| 1. Улица – Хајдук Вељкова |
| 1. Улица – Краљевића Марка |
| 1. Улица – Косанчић Ивана |
| 1. Улица – Јеленац |
| 1. Улица – Ул.9.Maj |
| 1. Улица – Николе Пашића од броја 7 до краја улице |
| 1. Улица – Царице Милице |
| 1. Улица - 25. Септембра |

|  |
| --- |
| **Рута 91 – Суви До, Изварица, Рибаре,**  **Сваког другог понедељка** |
| 1. **Суви До** |
| 1. Улица – Млавска |
| 1. Улица – Липљанска |
| 1. Улица – Подска |
| 1. Улица – Долска |
| 1. Улица - Тршка |
| 1. Улица – Трг Младена Јосифовића |
| 1. Улица – Бељаничка |
| 1. Улица – Врелска |
| 1. Улица – Нова Врелска |
| 1. Улица – Борска |
| 1. Улица – Бањска |
| 1. Улица – Народна |
| 1. Улица – Карађорђева |
| 1. Улица – Пољска |
| 1. Улица – Воденичка |
| 1. Улица - Хомољска |
| 1. **Изварица** |
| 1. Улица – Пољска |
| 1. Улица – Главна |
| 1. Улица – Врбовачка |
| 1. Улица – Школска |
| 1. Улица – Моше Пијаде |
| 1. Улица – Горњомалска |
| 1. Улица – Рупљанска |
| 1. **Рибаре** |
| 1. Улица – Адујевска |
| 1. Улица – Братош |
| 1. Улица – Доњомалска |
| 1. Улица – Шупљајска |
| 1. Улица – Кључанска |
| 1. Улица – Бугарска |
| 1. Улица –Горњомалски Трг |
| 1. Улица – Рибарска |
| 1. Улица - Горњомалска |
| 1. Улица – Лашовачки Пут |

|  |
| --- |
| **Рута 92 – Лазница I део, Селиште, Милатовац**  **Сваког другог уторка:** |
| 1. **Лазница I део** |
| 1. Улица – Маларека |
| 1. Улица – Влашка |
| 1. Улица – Жагубички Пут |
| 1. Улица – Цапа |
| 1. Улица – Браничевска |
| 1. Улица – Николе Тесле |
| 1. Улица – Каменички Пут |
| 1. Улица – Ивана Бабеића |
| 1. Улица – Народних хероја |
| 1. Улица - Главна |
| 1. Улица – Кнез Михајлова |
| 1. Улица – Ђуре Јакшића |
| 1. Улица – Српских Владара |
| 1. **Селиште** |
| 1. Улица – Лазнички пут |
| 1. Улица - Потајничка |
| 1. Улица - Хомољска |
| 1. Улица - Црноречка |
| 1. Улица - Светосавска |
| 1. Улица – Трг ослобођења |
| 1. Улица – Николе Тесле |
| 1. Улица – Цара Лазара |
| 1. **Милатовац** |
| 1. Улица - Спасовданска |
| 1. Улица – Школска |
| 1. Улица – Калаурска |
| 1. Улица – Милатовачка |
| 1. Улица - Дутарска |
| 1. Улица - Пољанска |

|  |
| --- |
| **Рута 93- Лазница II део**  **Сваке друге среде:** |
| 1. **Лазница II део** |
| 1. Центар |
| 1. Улица – Јована Шербановића |
| 1. Улица - Браничевска |
| 1. Улица - Царина |
| 1. Улица - Влашка |
| 1. Улица – Николе Тесле |
| 1. Улица - Пађина |
| 1. Улица - 7. Јула |
| 1. Улица – Пчелињи Крш |
| 1. Улица – Горњачка |
| 1. Улица - Светосавска |
| 1. Улица – Мајданпечки Пут |
| 1. Улица - Потајничка |
| 1. Улица – Јована Цвијића |
| 1. Улица – Кнеза Лазара |
| 1. Улица – Николе Пашића |
| 1. Улица – Селиштански Пут |
| 1. Улица – Ивана Бабеића |
| 1. Улица – Михајла Пупина |

|  |
| --- |
| **Рута 94 – Сваког четвртка - Жагубица I део,**  **Сваког другог четвртка - Вуковац** |
| 1. **Вуковац** |
| 1. Улица - Светосавска |
| 1. Улица - Спасовданска |
| 1. Улица - 7. Јула |
| 1. Улица – Николе Тесле |
| 1. Улица - Блажићева |
| 1. Улица - Светојованска |
| 1. Улица – Николе Тесле |
| 1. Улица – Краља Александра |
| 1. Улица – Светог Николе |
| 1. Улица - Млавска |
| 1. **Жагубица I део** |
| 1. Улица – Трг Јована Шербановића |
| 1. Улица – Кнез Михајлова |
| 1. Улица - Хомољска |
| 1. Улица – Краљице Марије |
| 1. Улица – Николе Пашића од броја 1 до броја 7 |
| 1. Улица - Тиршева |
| 1. Улица – Стевана Синђелића |
| 1. Улица – Цара Душана |
| 1. Улица - Врелска |
| 1. Улица – Краља Милутина |
| 1. Улица – Цара Лазара |
| 1. Улица – Високог Стевана |
| 1. Улица – Николе Тесле |
| 1. Улица - Кајмакчаланска |
| 1. Улица – Станоја Главаша |
| 1. Улица – Карађорђева |
| 1. Улица – Каменичка |
| 1. Улица – Краља Александра |
| 1. Улица – Слободана Пенезића |

|  |
| --- |
| **Рута 95 – Сваког петка - Жагубица II део,**  **Сваког другог петка – Милатовац поље** |
| 1. **Милатовац поље** |
| 1. Улица - Милатовачка |
| 1. Улица – Буковачка |
| 1. Улица – Бродска |
| 1. Улица - Косјачка |
| 1. Улица – Тршка |
| 1. **Жагубица II дeo** |
| 1. Улица – Пјотрковска |
| 1. Улица – Милоша Обилића |
| 1. Улица – Хајдук Вељкова |
| 1. Улица – Краљевића Марка |
| 1. Улица – Косанчић Ивана |
| 1. Улица - Јеленац |
| 1. Улица - 9.Maj |
| 1. Улица – Николе Пашића – од броја 7 до краја улице |
| 1. Улица – Царице Милице |
| 1. Улица - 25. Септембра |